 Dhinaca kale Jiif Caaqil Xasan Daahir Xadi ayaa isa waxa uu yidhi Somaliland waxa lagu soo sameeyey xukuumaddeedan maanta talinaysa oo lagu lafa guray oo lagu xamdiyey, rabitaan ka yimid gobolka Awdal, markaa meesha ay ku abuurantay inay ku dunto diyaar uma nihin, una dumi mayso, inanka dibada jooga waxaanu leenahay waar sida reer Burco ee gobolka Togdheer ay warshadaha ugu keeneen ugu keena, halkan lagama rabo rabshad iyo dhibaato adiga oo wax aad soo tartay jirin oo aanan waxba u tirsanayn in aad nabadgalyadooda iyo dadka ay la noolyihiin aad ka takoorto diyaar uma nihin, anagaana matalna oo u hadlayna, tabasho-na way jirtaa, tabashada jirta dee inta aan dibada ka soo hadlo oo aan Internet-ka wax soo galiyo kama hadli karo, anagaana ka hadlayna waana laga hadlay, Madaxweynaha Jamhuuriyada Somaliland Axmed Maxamed Maxamuud Siilaanyo ayay maanta hortaanaa, waananu u gudbinay, tabasho way jirtaa, waanay jiri doontaa, Saamiga aanu leenahay Somaliland waa laga hadlay waynay hortaanaa oo waa laga sugayaa, wixii tabasho ahna cidbaa loo soo xilsaaray oo golayaasha ugu jirta gobolka Awdal oo looga daba fadhiisanayaa wixii gobolku tirsanayo. 